BJC คว้าโล่เกียรติคุณหุ้นยั่งยืน งาน SET AWARDS 2020
BJC คว้าโล่เกียรติคุณหุ้นยั่งยืน Thailand Sustainability Investment (THSI) จากงาน SET AWARDS 2020 ณ อาคารตลาดหลักทรัพย์แห่งประเทศไทย เมื่อเร็ว ๆ นี้
21 ธ.ค. 2563

นางสาววิจิตรา สุภาคง รองผู้อำนวยการฝ่ายบริหารความยั่งยืนเเละความเสี่ยง บริษัท เบอร์ลี่ ยุคเกอร์ จำกัด (มหาชน) หรือ BJC เป็นตัวแทนรับมอบโล่เกียรติคุณจาก ดร.ภากร ปีตธวัชชัย กรรมการและผู้จัดการ ตลาดหลักทรัพย์แห่งประเทศไทย (ตลท.) ในฐานะที่บีเจซีได้เป็นบริษัทจดทะเบียนอยู่ในรายชื่อหุ้นยั่งยืน Thailand Sustainability Investment (THSI) ประจำปีพุทธศักราช 2563  ประเภทกลุ่มบริการ (Services) จากการประเมินความยั่งยืนโดยครอบคลุมทั้งมิติเศรษฐกิจ (รวมธรรมาภิบาล) สังคม และสิ่งแวดล้อม ในงาน SET AWARDS 2020 ณ อาคารตลาดหลักทรัพย์แห่งประเทศไทย เมื่อเร็ว ๆ นี้